Janici naslov, Ljubičiću četvrtfinale
Ljubičićev četvrtfinalni protivnik je Marcos Baghdatis, s Cipra, koji je u trosatnom meču, u četiri seta, iznenađujuće eliminirao drugo
Janica Kostelić je osvojila super-kombi za Svjetski kup u Saint Moritzu, preskijavši Anju Paerson – kojoj je pripao spust – u najbrže odvoženom slalomu. Paerson je ukupnim vremenom zaostala gotovo pola sekunde za Janicom i završila na drugom mjestu, dok je treća Amerikanka Lindsay Kildow. Janica Kostelić je na čelu poretka za Svjetski kup s 1158 bodova. Druga je Michaela Dorfmeister s 994, a treća Anja Aperson s 801 bodom. Ivan Ljubičić je posljednji osigurao svoj četvrtfinalni nastup na Grand Slamu Australian Open pobijedivši desetog nositelja Thomasa Johanssona sa 6-2, 6-4, 6-4. Njegov četvrtfinalni protivnik je Marcos Baghdatis, s Cipra, koji je u trosatnom meču, u četiri seta, iznenađujuće eliminirao drugog nositelja Andyja Roddicka. David Nalbadian je porazio Tommyja Robreda i, po četvrti put za redom, plasirao se u četvrtinale u Melbourneu, gdje ga čeka francuski veteran Fabrice Santoro. A, ljubitelji američkog nogometa znaju koga će gledati u SuperBowlu, 4. veljače. Za titulu nacionalnih prvaka borit će se Pittsburgh Steelers i Seattle Seahawks. Pittsburgh je jučer eliminirao Denver Broncos i postao prva šestorangirana ekipa koja se plasirala u SuperBowl. Seattle je svoj prvi nastup u supermeču između pobjednika dviju nacionalnih nogometnih liga osigurao pobjedom nad Carolina Panthersima.